CELEX: 32021R2142
Language: el
Date: 2021-12-03 00:00:00
Title: Κανονισμός (ΕΕ) 2021/2142 της Επιτροπής της 3ης Δεκεμβρίου 2021 για την τροποποίηση του κανονισμού (ΕΚ) αριθ. 1881/2006 όσον αφορά τα μέγιστα επιτρεπτά επίπεδα αλκαλοειδών του οπίου σε ορισμένα τρόφιμα (Κείμενο που παρουσιάζει ενδιαφέρον για τον ΕΟΧ)

6.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 433/8
               
            
         ΚΑΝΟΝΙΣΜΟΣ (ΕΕ) 2021/2142 ΤΗΣ ΕΠΙΤΡΟΠΗΣ
         της 3ης Δεκεμβρίου 2021
         για την τροποποίηση του κανονισμού (ΕΚ) αριθ. 1881/2006 όσον αφορά τα μέγιστα επιτρεπτά επίπεδα αλκαλοειδών του οπίου σε ορισμένα τρόφιμα
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΟΚ) αριθ. 315/93 του Συμβουλίου, της 8ης Φεβρουαρίου 1993, για τη θέσπιση κοινοτικών διαδικασιών για τις προσμείξεις των τροφίμων (1), και ιδίως το άρθρο 2 παράγραφος 3,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 1881/2006 της Επιτροπής (2) καθορίζει τα μέγιστα επιτρεπτά επίπεδα για ορισμένες μολυσματικές προσμείξεις, συμπεριλαμβανομένων των αλκαλοειδών του οπίου, στα τρόφιμα.
                  
               
                     (2)
                  
                  
                     Οι σπόροι παπαρούνας λαμβάνονται από την οπιούχο παπαρούνα (μήκων η υπνοφόρος, Papaver somniferum L.). Το φυτό της οπιούχου παπαρούνας περιέχει αλκαλοειδή του οπίου, όπως η μορφίνη και η κωδεΐνη. Οι σπόροι της παπαρούνας δεν περιέχουν αλκαλοειδή του οπίου ή τα περιέχουν σε πολύ χαμηλά επίπεδα, αλλά μπορεί να μολυνθούν με αλκαλοειδή ως αποτέλεσμα βλάβης που προξενούν τα έντομα, ή μέσω εξωτερικής μόλυνσης των σπόρων κατά τη συγκομιδή, όταν τα σωματίδια σκόνης από το άχυρο (συμπεριλαμβανομένου του τοιχώματος της κάψας) επικολλάται στους σπόρους.
                  
               
                     (3)
                  
                  
                     Το 2018 η Ευρωπαϊκή Αρχή για την Ασφάλεια των Τροφίμων (στο εξής: η Αρχή) εξέδωσε επικαιροποιημένη επιστημονική γνώμη σχετικά με τα αλκαλοειδή του οπίου στους σπόρους παπαρούνας (3). Η Αρχή επιβεβαίωσε τη δόση αναφοράς οξείας έκθεσης (ΔΑΟΕ) των 10 μg μορφίνης/kg σωματικού βάρους και κατέληξε στο συμπέρασμα ότι η συγκέντρωση της κωδεΐνης στα δείγματα σπόρων παπαρούνας θα πρέπει να ληφθεί υπόψη με τη μετατροπή της κωδεΐνης σε ισοδύναμα μορφίνης με συντελεστή 0,2. Ως εκ τούτου, η ΔΑΟΕ είναι ολική ΔΑΟΕ μορφίνης και κωδεΐνης, εκφραζόμενη σε ισοδύναμα μορφίνης. Οι εκτιμήσεις έκθεσης δείχνουν ότι είναι πιθανό να σημειωθεί υπέρβαση της ολικής ΔΑΟΕ, ιδίως όταν καταναλώνονται μεγάλες ποσότητες ή εάν καταναλώνονται τρόφιμα που περιέχουν μη επεξεργασμένους σπόρους παπαρούνας.
                  
               
                     (4)
                  
                  
                     Ως εκ τούτου, θα πρέπει να καθοριστούν μέγιστα επιτρεπτά επίπεδα για τη μορφίνη και την κωδεΐνη, εκφρασμένα σε ισοδύναμα μορφίνης, για τους σπόρους παπαρούνας που διατίθενται στην αγορά για τον τελικό καταναλωτή και για τα προϊόντα αρτοποιίας που περιέχουν σπόρους παπαρούνας ή παράγωγα προϊόντα αυτών. Τα εν λόγω επίπεδα θα πρέπει να καθοριστούν λαμβάνοντας υπόψη ότι η επεξεργασία τροφίμων μπορεί να μειώσει την περιεκτικότητα των ακατέργαστων σπόρων παπαρούνας σε αλκαλοειδή κατά 25-100 % στο τελικό προϊόν. Δεδομένου ότι είναι σκόπιμο για τον παραγωγό προϊόντων αρτοποιίας να διαθέτει λεπτομερείς πληροφορίες, μεταξύ άλλων και για την περιεκτικότητα σε ισοδύναμα μορφίνης, όσον αφορά τους σπόρους παπαρούνας που χρησιμοποιούνται ως συστατικά σε προϊόντα αρτοποιίας, ο προμηθευτής σπόρων παπαρούνας θα πρέπει να παρέχει τις πληροφορίες αυτές στον παραγωγό προϊόντων αρτοποιίας.
                  
               
                     (5)
                  
                  
                     Ως εκ τούτου, ο κανονισμός (ΕΚ) αριθ. 1881/2006 θα πρέπει να τροποποιηθεί αναλόγως.
                  
               
                     (6)
                  
                  
                     Για να δοθεί η δυνατότητα στους οικονομικούς φορείς να προετοιμαστούν για τους νέους κανόνες που θεσπίζονται με τον παρόντα κανονισμό, είναι σκόπιμο να προβλεφθεί εύλογο χρονικό διάστημα έως ότου εφαρμοστούν τα μέγιστα επιτρεπτά επίπεδα. Είναι επίσης σκόπιμο να προβλεφθεί μεταβατική περίοδος για τα τρόφιμα που διατίθενται νόμιμα στην αγορά πριν από την ημερομηνία εφαρμογής του παρόντος κανονισμού.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του κανονισμού (ΕΚ) αριθ. 1881/2006 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Τα τρόφιμα που απαριθμούνται στο παράρτημα και έχουν τεθεί νόμιμα σε κυκλοφορία στην αγορά πριν από την 1η Ιουλίου 2022 μπορούν να παραμείνουν στην αγορά μέχρι την ημερομηνία ελάχιστης διατηρησιμότητας ή την τελική ημερομηνία ανάλωσης.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιουλίου 2022.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Δεκεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 37 της 13.2.1993, σ. 1.
         
            (2)  Κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (ΕΕ L 364 της 20.12.2006, σ. 5).
         
            (3)  Επικαιροποίηση της επιστημονικής γνώμης σχετικά με τα αλκαλοειδή του οπίου στους σπόρους παπαρούνας. EFSA Journal 2018·16(5):5243, 119 σσ. https://doi.org/10.2903/j.efsa.2018.5243
      
      
         
            ΠΑΡΑΡΤΗΜΑ
            Στο τμήμα 8 του παραρτήματος του κανονισμού (ΕΚ) αριθ. 1881/2006 προστίθεται το ακόλουθο σημείο 8.5:
            
               
                           «Τρόφιμα (1)
                           
                        
                        
                           Μέγιστο επιτρεπτό επίπεδο (mg/kg)
                        
                     
                           8.5.
                        
                        
                           
                              Αλκαλοειδή του οπίου
                               (*1)
                           
                        
                        
                            
                        
                     
                           8.5.1.
                        
                        
                           Ολόκληροι, τριμένοι ή αλεσμένοι σπόροι παπαρούνας που διατίθενται στην αγορά για τον τελικό καταναλωτή
                        
                        
                           20
                        
                     
                           8.5.2.
                        
                        
                           Προϊόντα αρτοποιίας (*2) που περιέχουν σπόρους παπαρούνας και/ή παράγωγα προϊόντα τους (*3)
                           
                        
                        
                           1,50